Publication: Magyar Közlöny
Issue: MK-2000-58 (Year: 2000, Number: 58)
Era: 1990-2004
Section: 2/1996. (III. 19.) sz. rendelete (a továbbiakban: Ör.) 3. §
Paragraph Index: 49

(1) és (2) bekezdése törvényellenességének megállapítását és megsemmisítését kezdeményezte, miután az általa lefolytatott törvényességi ellenőrzés eredményeképpen megtett törvényességi észrevételét az önkormányzat képviselő-testülete nem fogadta el. A közigazgatási hivatal vezetője törvénysértőnek tartja, hogy az Ör. 3. § (1) és (2) bekezdése egyes közalkalmazottak számára a munkahelyi étkezés kötelező igénybevételét írja elő. Álláspontja szerint az intézményi dolgozók kötelező étkezésének elrendelése esetében a képviselő-testületet nem illeti meg rendeletalkotási jogkör. Törvény ilyen tartalmú felhatalmazást nem adott, és a közalkalmazotti jogviszony tartalmát kitevő kötelezettségek szabályozása nem tartozik a törvény által nem rendezett, helyi társadalmi viszonyok közé. A közigazgatási hivatal vezetője szerint az intézményi dolgozók jogi kötelességei magasabb szintű jogszabályokban rendezettek, ezért helyi rendeletben nem lehet számukra előírni a munkahelyi étkeztetés kötelező igénybevételét. A támadott rendelkezések — a kezdeményezés szerint — ellentétesek a helyi önkormányzatokról

Source: https://magyarkozlony.hu/hivatalos-lapok/e4e3c68b8df4023f238511317509d2a09bd1aea4/dokumentumok/716c56b5c6fe85c6738eacabe461b69e9c31746d/letoltes